ལན།བོད་ཀྱི་ལོ་རྒྱུས་ལ་ཞིབ་འཇུག་བྱེད་མཁན་ལས་རུན་ཆེ་ཆང་དང་།དབང་རྒྱལ།བསོད་ནམས་སྐྱིད།ཧོང་པུ་ཧྥན་སོགས་ནས་བོད་ཀྱི་ལོ་རྒྱུས་དང་བརྡ་རྙིང་ཡིག་ཆར་ཞིབ་འཇུག་བྱེད་ཞར་མགར་སྟོང་བཙན་ཡབ་སྲས་ཀྱི་གནས་ཚུལ་མདོར་ཙམ་གླེང་ཡོད་པ་དང་།ཁྱད་པར་དུ་སྐུ་ཞབས་སུའུ་ཅིན་རུན་གྱི་བོད་ཐང་དུས་སྐབས་ཀྱི་མགར་གྱི་ཁྱིམ་རྒྱུདཅེས་པ་དང་ཁྲིན་གོ་ཚན་གྱི་ཐང་རྒྱལ་རབས་ཀྱི་རུས་བློན་མགརགྱི་ཁྱིམ་རྒྱུད་དང་དེའི་འབྱུང་ཁུངས་ཞེས་པ།ཐན་ལེ་རུན་གྱི་མགར་སྟོང་བཙན་གྱི་རྒྱུད་པས་ཐང་ནས་དཔོན་འགན་འཁུར་ཚུལ་ཉུང་བཏུས་ཞེས་པ།ཞའེ་ཙུང་ཀྲིན་གྱི་མགར་གྱི་ཁྱིམ་རྒྱུད་དང་བོད་གཏོགས་ནུབ་ཕྱོགས་གྲུ་གུའི་སྲིད་དོན་སྐོརཞེས་པ་སོགས་ཀྱིས་མཚོན་པའི་དཔྱད་རྩོམ་ཁག་ཅིག་གིས་ཐང་བོད་ལོ་རྒྱུས་དང་འབྲེལ་ནས་མགར་སྟོང་བཙན་གཙོ་བྱས་པའི་མགར་ཚང་གི་སྤྱི་ཚོགས་གོ་གནས་དང་།གནས་བབ།མི་རྒྱུད་ཐང་ལ་མཆེད་ཚུལ་སོགས་རྒྱ་ནག་ཡིག་ཚང་ལ་བརྟེན་ནས་ཞིབ་འཇུག་གང་ལེགས་བྱས་ཡོད་པས་མགར་ཞིབ་འཇུག་ལ་རྨང་གཞི་ལེགས་པོ་བཏིངས་ཡོད།འོན་ཀྱང་ཁོང་ཚོས་རྒྱ་ནག་ཡིག་ཚགས་གཙོ་བོར་བཟུང་བ་དང་ཕལ་ཆེར་ནི་མགར་སྟོང་བཙན་གྱི་གོ་གནས་དང་མི་རྒྱུད་ངོ་སྤྲོད་ལ་ཡིག་ཚོགས་མང་དུ་སོང་བས་ད་དུང་ཞིབ་འཇུག་གཏིང་ཟབ་མོ་བྱེད་འོས་པར་སྙམ་པ་རེད།ཏུན་ཧོང་ནས་ཐོན་པའི་བོད་ཀྱི་ལོ་རྒྱུས་དོན་ཆེན་གནད་བསྡུས་སུ་སྤྱི་ལོ་ནས་བར་གྱི་བཙན་པོའི་གནས་ཚུལ་དང་བློན་མཐོ་རིམ་གྱི་མཛད་རྗེས་བཀོད་ཡོད་པ་སོགས་ལ་གཟིགས་ན་བློ་རྒྱ་སྐྱེད་ཐུབ།